Pterolonchidae

Anathyrsa
 Pterolonche

Pterolonchidae er en liten familie av sommerfugler som hører til den store gruppen Gelechioidea. Det er kjent 12 arter, halvparten av disse finnes i Europa. Pterolonchidene kan overflatisk minne on gressmott (Crambidae), men er ikke beslektet med disse.

 Utseende 
(Dette gjelder for Pterolonche inspersa). Små til middelsstore (vingespenn 20 – 26 mm) sommerfugler med forholdsvis kraftig kropp. Hodet er lite med kraftige, lange, framoverrettede labialpalper. Antennene er trådformede og rundt halvparten så lange som forvingene. Disse er avrundet trekantede med markerte, litt uttrukne forhjørner, lysebrune med lysere lengdestriper. Beina er slanke.

 Levevis 
Den sør- og mellomeuropeiske arten Pterolonche inspersa har blitt innført til Nord-Amerika i et forsøk på å begrense innførte ugress i slekten knoppurt (Centaurea). De voksne møllene flyr i juli-august, og larvene lever på røttene av knoppurt-plantene. De omgir seg med et silkerør og spiser på røttene til neste vår. De angriper bare innførte arter, siden de lokale knoppurt-artene er ettårige og har visnet ned når sommerfuglene legger sine egg. Det er foreløpig uklart om innførselen har vært en suksess.
 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata 
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Gelechioidea
 Familien Pterolonchidae Meyrick, 1918
 Anathyrsa macroxyla Meyrick, 1920
 Slekten Pterolonche Zeller, 1847
 Pterolonche albescens Zeller, 1847 – Sør-Europa
 Pterolonche benesignata Rebel, 1914
 Pterolonche gozmaniella Vives, 1984 – Portugal og Spania
 Pterolonche gracilis Rebel, 1916
 Pterolonche inspersa Staudinger, 1859 – Sør- og Mellom-Europa, innført til Nord-Amerika
 Pterolonche kurdistanella Amsel, 1959
 Pterolonche lineata Walsingham, 1889
 Pterolonche lutescentella Chrétien, 1922 – Portugal og Spania
 Pterolonche pulverulenta Zeller, 1847 – Sør- og Mellom-Europa
 Pterolonche terebrata Meyrick, 1924
 Pterolonche vallettae Amsel, 1955 – endemisk for Malta
 Kilder 
 Catalogue of Life, sjekkliste over beskrevne levende organismer.  
 Forestry images, Bilde av Pterolonche inspersa:
 Eksterne lenker 


Kategori:Sommerfugler
Kategori:Sommerfugler formelt beskrevet i 1918
Kategori:Dyr formelt beskrevet av Edward Meyrick